**Rolls-Royce Motor Cars / Louis XIII Holdings**

Pengumuman Bersama Media

**USAHAWAN stephen hung TEMPAH MODEL ROLLS-ROYCE PHANTOM TERTINGGI UNTUK HOTEL LOUIS XIII DI macau**

**16 September 2014**

Usahawan Stephen Hung telah membeli Rolls-Royce Phantom dalam jumlah paling besar di dunia apabila beliau menempah 30 unit Bespoke Extended Wheel Base Phantom untuk hotel Louis XIII miliknya di Macau. Transaksi ini merupakan tempahan tunggal kenderaan Roll-Royce yang tertinggi di dunia. Dua buah daripada kenderaan tersebut juga akan menjadi model Rolls-Royce Phantom yang paling mahal pernah ditempah.

Pembelian itu dibuat pada 16 September 2014 dalam satu majlis menandatangani perjanjian di ibu pejabat Rolls-Royce di Goodwood di West Sussex, England. Majlis tandatangan itu dihadiri oleh Ketua Pegawai Eksekutif Rolls-Royce, Torsten Mueller-Oetvoes; Pengerusi Louis XIII Holdings, Stephen Hung; Ahli Lembaga Rolls-Royce Motor Cars, eksekutif-eksekutif Louis XIII Holdings dan seorang wakil daripada Graff Diamonds.

“Macau pantas berubah menjadi sebuah bandaraya mewah di dunia. Kami berasa bangga kerana berpeluang menambah keistimewaan Macau, ia kini merupakan bandaraya yang menjadikan Rolls-Royce Phantom sebagai kenderaan pengangkutan dalam jumlah paling besar di dunia. Ini termasuklah dua kenderaan Rolls-Royce yang paling mewah pernah dibina. Louis XIII Holdings dan Rolls-Royce Motor Cars berkongsi falsafah sama; ingin menawarkan pengalaman sempurna kepada para pelanggan yang paling bijak menilai di dunia,” kata Pengerusi Louis XIII Holdings, Stephen Hung.

“Kami di Rolls-Royce Motor Cars amat teruja dan berbesar hati kerana En. Hung telah memilih Rolls-Royce untuk menyediakan tempahan tunggal paling banyak dalam sejarah Phantom. Kenderaan pengangkutan Louis XIII Holdings yang terdiri daripada model Phantom pasti akan menjadi salah satu pemandangan paling mengagumkan yang pernah dilihat di Macau apabila ia tiba di hotel Louis XIII pada tahun 2016. Tempahan En. Hung mengukuhkan lagi posisi terunggul Phantom sebagai sebuah kenderaan pilihan bagi mereka yang mahukan pengalaman kemewahan terbaik yang ditawarkan di dunia,” jelas Ketua Pegawai Eksekutif Rolls-Royce, Torsten Mueller-Oetvoes.

Kesemua 30 unit Rolls-Royce itu telah diubah suai secara ekstensif oleh pasukan reka bentuk tempahan khas (Bespoke) Rolls-Royce di Goodwood. Mereka bekerjasama rapat dengan En. Hung dan Louis XIII Holdings untuk menghasilkan kenderaan yang benar-benar berbeza. Elemen-elemen tempahan khas yang baru dicipta telah diaplikasikan dengan ekstensif pada bahagian dalaman dan luaran kenderaan tersebut. Ini termasuk jam yang direka dan ditempah khas oleh pihak Graff Luxury Watches. Dua buah Phantom yang paling mahal itu akan menampilkan kemasan yang disadur emas pada bahagian luaran dan dalamannya.

Rolls-Royce Motor Cars juga membantu dalam mereka bentuk tempat parkir dan laluan untuk menempatkan kenderaan-kenderaan tersebut di Louis XIII Holdings. Ia akan melatih pemandu-pemandu Louis XIII Holdings dari Macau dengan kemahiran memandu dan bagaimana untuk mengendalikan kenderaan yang unik ini.

Phantom-Phantom ini akan membawa para tetamu hotel Louis XIII yang terletak di Cotai Strip, Macau apabila ia dibuka pada separuh pertama tahun 2016.

- Tamat -

**Nota kepada Editor:**

**Mengenai Louis XIII Holdings**

Louis XIII Holdings Limited ialah sebuah syarikat yang disenaraikan di Bursa Saham Hong Kong (Kod Saham: 577). Louis XIII Holdings kini sedang membina sebuah hotel baharu dan destinasi hiburan di Cotai Strip, Macau yang menawarkan koleksi unik pengalaman yang mewah, eksklusif dan jarang-jarang diperolehi.

Maklumat lanjut boleh diperolehi di laman web: [www.lxiii.com](http://www.lxiii.com).

**Press Contacts:**

* **Edelman**

Chaanah Crichton +852 2837 4788 chaanah.crichton@edelman.com

* **Edelman**

Yammy Wong +852 2837 4781 yammy.wong@edelman.com

* **Edelman**

Clara So +852 2837 4771 clara.so@edelman.com

**Bespoke (Tempahan Khas) ialah Rolls-Royce**

Biarpun setiap Rolls-Royce adalah istimewa, namun ramai pelanggan yang mahukan ciri-ciri luar biasa demi menjadikan kenderaan mereka benar-benar unik. Tugas ini menjadi tanggungjawab jabatan reka bentuk tempahan khas (Bespoke) Rolls-Royce yang terdiri daripada pasukan pereka bentuk, jurutera dan tukang terbaik di dunia.

Pendekatan ini telah dilaksanakan oleh Rolls-Royce selama lebih satu abad, dengan kaedah sekarang mengikuti zaman pembinaan jentera di mana para pelanggan membeli chasis dan enjin kenderaan sebelum dihantar untuk dibina berdasarkan kepada spesifikasi yang mereka mahukan.

Daripada perincian paling halus sehinggalah penampilan yang berani, para pelanggan bekerjasama rapat dengan pasukan Bespoke untuk merealisasikan impian mereka. Inspirasi boleh terbit dari mana-mana sahaja; sama ada ia merupakan permintaan untuk dipadankan dengan kemasan luaran sehinggalah kain kegemaran atau satu rekaan yang menceritakan sebuah kisah, tiada idea yang dibiarkan tidak diteroka.

Dengan skop personalisasi yang tiada tandingan, Bespoke sememangnya elemen paling penting dalam janji unik jenama Rolls-Royce Motor Cars, malah Bespoke ialah Rolls-Royce.

**Maklumat lanjut:**

Anda boleh mendapatkan semua siaran akhbar, kit media dan pilihan luas gambar serta video beresolusi tinggi yang boleh dimuat turun di laman website media kami, [PressClub](http://www.press.rolls-roycemotorcars.com). Anda juga boleh menghubungi pasukan komunikasi Rolls-Royce Motor Cars di [Twitter](http://twitter.com/rollsroycecars).

**Press contacts:**

**Malaysia**

Crystalle Lai +6 (0) 12 3100 499 [crystalle.lai@rolls-roycemotorcars-kl.my](mailto:crystalle.lai@rolls-roycemotorcars-kl.my)

Jeffrey Tanggau +6 (0) 16 5522 647 [jeffrey.tanggau@rolls-roycemotorcars-kl.my](mailto:jeffrey.tanggau@rolls-roycemotorcars-kl.my)

**Goodwood**

* **Director of Global Communications**

Richard Carter +44 (0) 1243 384060 [richard.carter@rolls-roycemotorcars.com](mailto:richard.carter@rolls-roycemotorcars.com)

* **Global Corporate Communications**

Andrew Ball +44 (0) 1243 384064 [andrew.ball@rolls-roycemotorcars.com](mailto:andrew.ball@rolls-roycemotorcars.com)

* **Global Product Communications**

Andrew Boyle +44 (0) 1243 384062 [andrew.boyle@rolls-roycemotorcars.com](mailto:andrew.boyle@rolls-roycemotorcars.com)

* **Global Lifestyle Communications**

Emma Rickett +44 (0) 1243 384061 [emma.rickett@rolls-roycemotorcars.com](mailto:emma.rickett@rolls-roycemotorcars.com)

**Regional**

* **Asia Pacific - North**

Rosemary Mitchell +81 (0) 3 6259 8888 [rosemary.mitchell@rolls-roycemotorcars.com](mailto:rosemary.mitchell@rolls-roycemotorcars.com)

* **Asia Pacific - South**

Hal Serudin +65 6838 9675 [hal.serudin@rolls-roycemotorcars.com](mailto:hal.serudin@rolls-roycemotorcars.com)

* **China**Carol Wang+ 86 139 1029 0030 [carol.wang@cohnwolfe.com](mailto:carol.wang@cohnwolfe.com)
* **Europe - East**

Frank Tiemann +49 (0) 89 382 29581 [frank.tiemann@rolls-roycemotorcars.com](mailto:Frank.Tiemann@rolls-roycemotorcars.com)

* **Europe - West**

Ruth Hucklenbroich +49 (0) 89 382 60064 [ruth.hucklenbroich@rolls-roycemotorcars.com](mailto:ruth.hucklenbroich@rolls-roycemotorcars.com)

* **Middle East, Africa and Latin America**

Jamal Al-Mawed +97 150 154 6747 [jamal.almawed@rolls-roycemotorcars.com](mailto:jamal.almawed@rolls-roycemotorcars.com)

* **North America**

Gerry Spahn +1 201 307 4378 [gerry.spahn@rolls-roycemotorcarsna.com](mailto:gerry.spahn@rolls-roycemotorcarsna.com)

* **UK and Scandinavia**

James Warren +44 (0)1243 384578 [james.i.warren@rolls-roycemotorcars.com](mailto:james.i.warren@rolls-roycemotorcars.com)